מרינה ויאזובסקה

מרינה סרגייבנה ויאזובסקה (באוקראינית: Марина Сергіївна В'язовська; נולדה ב־2 בדצמבר 1984) היא מתמטיקאית אוקראינית, פרופסור מן המניין בקתדרה לתורת המספרים בבית הספר הפוליטכני הפדרלי של לוזאן בשווייץ. זוכת מדליית פילדס לשנת 2022, על עבודתה בתחום .
 השכלה וקריירה 
ויאזובסקה נולדה בקייב, הבכורה מבין שלוש אחיות. אביה היה כימאי שעבד במפעל המטוסים אנטונוב, ואימה הייתה מהנדסת. היא למדה בבית ספר תיכון לתלמידים מחוננים בעלי הישגים גבוהים במדעים וטכנולוגיה, . כשהייתה בתיכון התחרתה באולימפיאדות מתמטיקה מקומיות, והגיעה למקום ה־13 בתחרות לאומית שנועדה לבחור את ששת המשתתפים מטעם אוקראינה לאולימפיאדת המתמטיקה הבינלאומית. כסטודנטית באוניברסיטה הלאומית ע"ש טאראס שבצ'נקו היא התמודדה בתחרות הבין־לאומית לסטודנטים במתמטיקה בשנים 2002, 2003, 2004, ו־2005, והגיעה למקום הראשון בשנים 2002 ו־2005.התוצאות הרשמיות של IMC: 2002, 2003, 2004, 2005. נבדק 7 באפריל 2016. היא כתבה את עבודת המחקר הראשונה שלה ב־2005.

קיבלה תואר שני מאוניברסיטת קייזרסלאוטרן ב־2007, PhD מ של  ב־2010, ו מאוניברסיטת בון ב־2013. עבודת הדוקטורט שלה, Modular Functions and Special Cycles, עוסקת בתורת המספרים האנליטית והונחתה בידי דון זאגייר ו.

הייתה חוקרת פוסט-דוקטורט ב (בית ספר לתארים מתקדמים במתמטיקה של שלוש האוניברסיטאות הגדולות בברלין: האוניברסיטה החופשית, אוניברסיטת הומבולדט והאוניברסיטה הטכנית) ובאוניברסיטת פרינסטון. לאחר תקופה קצרה כפרופסור משנה במסלול קביעות, היא התמנתה בינואר 2018 לראשת הקתדרה לתורת המספרים כפרופסור מן המניין בבית הספר הפוליטכני הפדרלי של לוזאן שבשווייץ.

 תרומות 
בשנת 2016 פתרה את בעיית  עבור ממד 8. פתרונה הוביל במהירות לשיתוף פעולה עם מתמטיקאים אחרים ולהוכחה בממד 24. לפני כן, הבעיה נפתרה רק עבור שלושה ממדים או פחות (הייתה זו השערתו של קפלר, שהוכחה על ידי תומאס היילס ב־1998), וההוכחה כללה 250 עמודים וחישובי מחשב מסובכים ובדיקתה התמשכה עד 2014. הוכחתה של ויאזובסקה ל־8 ו־24 ממדים לעומת זאת, תוארה כ"פשוטה להפליא".

 הכרה 
בשנת 2016 זכתה ויאזובסקה בפרס סיילם, המוענק מדי שנה על ידי המכון למחקר מתקדם לחוקרים צעירים בתחום אנליזה מתמטית.

בשנת 2017 זכתה בפרס המחקר של מכון קליי למתמטיקה ובפרס ע"ש רמנוג'אן של SASTRA על עבודתה בתחום אריזת כדורים ותבניות מודולריות.

בדצמבר 2017 קיבלה את פרס אופקים חדשים במתמטיקה לשנת 2018, "על יישום יוצא דופן של תורת התבניות המודולריות לבעיית אריזת הכדור בממדים מיוחדים".

בשנת 2018 הוזמנה להרצות בקונגרס הבין-לאומי של המתמטיקאים שנערך בריו דה ז'ניירו.

בשנת 2019  היא קיבלה את פרס פרמה על תרומתה לתורת המספרים, ואת פרס רות ליטל סאטר במתמטיקה, המוענק אחת לשנתיים למתמטיקאיות על ידי האגודה האמריקאית למתמטיקה, על "עבודתה פורצת הדרך בגאומטריה דיסקרטית ופתרונה המרהיב לבעיית אריזת הכדור בממד 8".

בשנת 2020 זכתה, יחד עם תשעה מתמטיקאים נוספים, בפרס האיגוד האירופי למתמטיקה (). בנוסף הוענק לה באותה שנה פרס לטסיס השווייצרי, המוענק על ידי הקרן הלאומית למדע של שווייץ.

ב־2021 נבחרה לחברת אקדמיה אירופיאה.

ביולי 2022 מונתה לחוקרת בכירה במכון קליי למתמטיקה.

ביולי 2022 זכתה במדליית פילדס, אחד משני הפרסים היוקרתיים ביותר במתמטיקה (לצד פרס אבל). בכך הפכה ויאזובסקה לאישה השנייה בלבד שזוכה בפרס (לאחר מרים מירזאח'אני שזכתה בשנת 2014), האדם השני בלבד שנולד באוקראינה הסובייטית (לאחר  שזכה בשנת 1990), והאדם הראשון שקיבל תואר באוניברסיטה אוקראינית וזוכה בפרס.

 חיים אישיים 
ויאזובסקה נשואה לדנייל אוטושינסקי, פיזיקאי בבית הספר הפוליטכני הפדרלי של לוזאן. לזוג בן ובת.

קישורים חיצוניים


 הערות שוליים 

קטגוריה:מתמטיקאיות
קטגוריה:זוכי מדליית פילדס
קטגוריה:זוכות פרס רות ליטל סאטר
קטגוריה:אישים שהופיעו ברשימת טיים 100 נקסט
קטגוריה:נשים אוקראיניות
קטגוריה:בוגרות אוניברסיטת קייב
קטגוריה:ילידות 1984
קטגוריה:אוקראינים שנולדו ב-1984